**ОПШТИНСКО ВЕЋЕ ОПШТИНЕ ГАЏИН ХАН** на основу одредбе члана 57. Статута Општине Гаџин Хан ( “Службени лист града Ниша” број 63/2008, 31/2011, 46/2011 и 36/2013), члана 3., члана 22. Одлуке о Општинском већу општине Гаџин Хан ( “Службени гласник града Ниша” бр.83/2008), члана 20. Пословника Општинског већа општине Гаџин Хан (“Службени лист града Ниша” број 93/2004) на својој 100. (стотој) седници, одржаној дана 28. новембра 2018. године, **УТВРЂУЈЕ**

**ПРЕДЛОГ**

**РЕШЕЊА О УСВАЈАЊУ ИЗВЕШТАЈА О СТАЊУ БЕЗБЕДНОСТИ САОБРАЋАЈА НА ПОДРУЧЈУ ОПШТИНЕ ГАЏИН ХАН**

**УТВРЂУЈЕ СЕ** ПРЕДЛОГ Решења о усвајању Извештаја о стању безбедности саобраћаја на подручју општине Гаџин Хан, те исти доставити Скупштини општине Гаџин Хан на усвајање.

**ОПШТИНСКО ВЕЋЕ ОПШТИНЕ ГАЏИН ХАН**

број: 06-630/18-III

У Гаџином Хану, 28. новембра 2018. године ПРЕДСЕДНИК

Саша Ђорђевић

Република Србија

ОПШТИНА ГАЏИН ХАН

Општинско веће

Број: 22-630/18-III

Датум: 28.11.2018.године

ГАЏИН ХАН

Извештај о стању безбедности саобраћаја на подручју општине

Гаџин Хан за период јануар-јун 2018.године

На основу члана 14. Закона о безбедности саобраћаја на путевима , Општинско веће подноси Скупштини извештај о стању безбедности саобраћаја на том подручју најмање два пута годишње.

На подручју општине Гаџин Хан, у периоду јануар-јун 2018.године, догодиле су се укупно 12 саобраћајних незгода, што је повећање од 70% у односу на исти период у 2017.години, када се догодило 7 саобраћајних незгода.

Број саобраћајних незгода са са страдалим лицима је на истом нивоу као и у претходној години, то јест 7, од чега је 2 са тешко повређеним, док су 5 са лако повређеним. Остале 5 саобраћајне несреће су биле само са материјалном штетом. У извештајном периоду, као и у упоредном периоду у 2017.години није було погинулих лица.

У саобраћајним незгодама учествовала су 9 путничка возила, 1 теретно возило , 2 трактора, 4 аутобуса и 1 бицикл.

На државним путевима догодиле су се 8 саобраћајне несреће , док на локалним путевима има 4.

Одржавање државних путева врши предузеће ПЗП-ТРЕЈС, док одржавање локалних путева врши ЈП „Дирекција за изградњу и комуналне делатности“општине Гаџин Хан.

У периоду зимског одржавања путева ПЗП-ТРЕЈСје редовно чистио исте уз проблем приоритета.Наиме по класификацији ЈП „Путеви Србије“ , само деоница државног пута од Н:Никола Тесла до Гаџиног Хана спада у први приоритет, где је предвиђено поред чишћења и посипање мешавином и сољу, док остали државни путеви спадају у трећу групу приоритета , где је предвиђено само чишћење , тако да долази до честе појаве леда и утабаног снега на коловозу.

У извештајном периоду , није било кошења траве и сече растиња на државним путевима , док су само крпљене ударне рупе.

Државни путеви су у релативно добром стању, одговарајућег профила, без већих оштећења, са видно обележеном сигнализацијом, првенствено у пределу школа које се налазе у насељима уз државне путеве. Једина деоница која је у лошем стању са оштећењима и неодговарајуће безбедности јесте Барје-Горње Драговље-Ступница.

Зимско одржавање локалних путева врши ЈП „Дирекција за изградњу и комуналне делатности “општине Гаџин Хан, са два камиона опремљена раоницима и посипачима мешавине ризле и соли, комбинованом машном и трактором.Укупно је очишћено 2.871 км путева и утрошено 150 тоне ризле.

У летњем режиму одржавања путева покошено је 117.234,75 м2 траве и растиња поред путева, док крпљења ударних група није било.

Напомињемо да због кишног периода у мају и јуну, дошло је до одлагања извођења планираних радова на редовном одржавању.

Највећи део локалних путева негде око 2/3,реконстуисано је у протеклих петнаест година и у добром су стању , тако да је и безбедност задовољавајућа.

У изузетно лошем стању јесу путни правци Дуга Пољана-Миљковац , државни пут 224- Личје (Букиче) , Гаџин Хан – Јагличје, државни пут 225- Виландрица и део пута Сопотница –Калетинац , где је асфалтни коловоз највећим делом пропао и саобраћај је небезбедан. Саобраћајна сигнализација на истим је ралатино добра док је у зонама школа видно обележена.

ПРЕДСЕДНИК

Саша Ђорђевић